Author: koki
Last saved by: Kuklova Blazena
Company: Abyss Studios, Ltd.

Vyhodnotenie medzirezortného pripomienkového konania

Návrh na inštitucionálne zabezpečenie plnenia cieľov klimaticko-energetického balíčka v podmienkach Slovenskej republiky, so zreteľom na systémové zmeny vyplývajúce zo zákona č. 37/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov 

Spôsob pripomienkového konania |
Počet vznesených pripomienok, z toho zásadných | 16  / 6
Počet vyhodnotených pripomienok | 16
Počet akceptovaných pripomienok, z toho zásadných | 10  / 2
Počet čiastočne akceptovaných pripomienok, z toho zásadných | 4  / 4
Počet neakceptovaných pripomienok, z toho zásadných | 2  / 0

Rozporové konanie (s kým, kedy, s akým výsledkom)

RK s MF SR sa uskutočnilo dňa 16. 11. 2011, na úrovni riaditeľov odborov – za MF SR – riaditeľ odboru sektorálnych politík, za MŽP SR – riaditeľka odboru politiky zmeny klímy; na stretnutí sa podarilo odstrániť všetky zásadné rozpory tak, že zúčastnené strany súhlasili s ich konečnými návrhmi.

RK s Greenpeace Slovensko prebehlo telefonicky a emailovou komunikáciou na úrovni riaditeľov. Výsledkom bolo odstránenie zásadných rozporov a súhlas obidvoch strán s navrhovaným riešením. RK bolo ukončené 18. 11. 2011.

Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 4 (0o,4z) | | |
4 . | Ministerstvo kultúry Slovenskej republiky | 2 (2o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 3 (3o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | 2 (2o,0z) | | |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | | x
13 . | Ministerstvo školstva, vedy, výskumu a športu Slovenskej republiky | 3 (2o,1z) | | |
14 . | Ministerstvo zdravotníctva Slovenskej republiky | | | | x
15 . | Podpredseda vlády SR pre ľudské práva a národnostné menšiny | | | | x
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Operačné stredisko záchrannej zdravotnej služby | | | | x
24 . | Asociácia záchrannej zdravotnej služby | | | | x
25 . | Národný bezpečnostný úrad | | | x |
26 . | Úrad vlády Slovenskej republiky | 1 (1o,0z) | | |
27 . | Občianske združenie Greenpeace Slovensko | 1 (0o,1z) | | |
28 . | Protimonopolný úrad Slovenskej republiky | | | x |
29 . | Úrad pre reguláciu sieťových odvetví | | | x |
| SPOLU | 16 (10o,6z) | 0 (0o,0z) | 8 | 14

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

V tabuľke č. 2 žiadame zrušiť gestorstvo Ministerstva financií SR a úlohu „Fast start mechanizmus financovania zmeny klímy a adaptácie“ presunúť na Ministerstvo životného prostredia SR, resp. Ministerstvo zahraničných vecí SR, keďže prislúcha do vecnej kompetencie týchto rezortov. V zmysle uvedenej pripomienky žiadam prispôsobiť kapitolu Ministerstvo financií SR na strane 10

Z

ČA

1/ text v tabuľke č. 2 a na strane 10 materiálu bol upravený tak, aby reflektoval spoluprácu, nie gestorstvo MF SR pri špecifických úlohách v súvislosti s politikou zmeny klímy a jej financovaním v rozvojových krajinách . 

Zdôvodnenie: 
Vzhľadom na prierezový charakter politiky zmeny klímy s priemetom na rôzne problematiky nie je účasť relevantných ministerstiev na ich riešení chápaná ako priame gestorstvo, ale ako odborná spolupráca s ohľadom na ich zameranie. 

Informácia: 

Na základe rozporového konania medzi MF SR a MŽP SR bola uvedená pripomienka čiastočne akceptovaná a obidve strany s tým vyjadrili súhlas.

MF SR

V tabuľke č. 2 žiadame zrušiť gestorstvo Ministerstva financií SR a presunúť úlohu „Dlhodobý finančný mechanizmus na riešenie zmeny klímy po roku 2012 na Ministerstvo životného prostredia SR ako vecného gestora tejto témy. V zmysle uvedenej pripomienky žiadam prispôsobiť kapitolu Ministerstvo financií SR na strane 10.

Z

ČA

1/ Text v tabuľke č. 2 bol upravený tak, aby reflektoval spoluprácu, nie gestorstvo MF SR k danej úlohe. 

Zdôvodnenie: 
Účasť MF SR pri týchto analýzach vyplýva z očakávaných vysokých finančných záväzkov pre SR, ktoré bude možné plniť len pri využití nových, inovatívnych zdrojov, ako uvádza, napríklad Správa Poradnej skupiny generálneho tajomníka OSN vytvorenej na najvyššej úrovni k financovaniu politiky zmeny klímy (Report of the Secretary-General's High-level Advisory Group on Climate ChangeFinancing, http://www.un.org/wcm/content/site/climatechange/pages/financeadvisorygroup/pid/13300). 

Informácia: 

Na základe rozporového konania medzi MF SR a MŽP SR bola uvedená pripomienka čiastočne akceptovaná a obidve strany s tým vyjadrili súhlas.

MF SR | V tabuľke č. 2 žiadame k úlohe dlhodobých prognóz HDP podľa ekonomických sektorov špecifikovať, že ide o prognózu na agregovanej úrovni prvého stupňa NACE klasifikácie ekonomických činností. | Z | A | Materiál bol upravený v zmysle vznesenej pripomienky.

MF SR

Nie je jasné, kto je gestorom úlohy ohľadne návrhu „MRV systému“. V tabuľke č. 2 preto žiadame jasne špecifikovať, že gestorom tejto úlohy je Ministerstvo životného prostredia SR a vymazať ju z kolónky pre Ministerstvo financií SR. V zmysle uvedenej pripomienky žiadam prispôsobiť kapitolu Ministerstvo financií SR na strane 10.

Z

ČA

1/ Text v tabuľke č. 2 bol upravený tak, aby reflektoval spoluprácu, nie gestorstvo MF SR k danej úlohe. 

Zdôvodnenie: 
Účasť MF SR pri týchto analýzach vyplýva z očakávaných vysokých finančných záväzkov pre SR, ktoré bude možné plniť len pri využití nových, inovatívnych zdrojov, ako uvádza, napríklad Správa Poradnej skupiny generálneho tajomníka OSN vytvorenej na najvyššej úrovni k financovaniu politiky zmeny klímy (Report of the Secretary-General's High-level Advisory Group on Climate ChangeFinancing, http://www.un.org/wcm/content/site/climatechange/pages/financeadvisorygroup/pid/13300). 

Poznámka: 

Na základe rozporového konania MŽP SR a MF SR bola zo strany MF SR vznesená nasledovná dodatočná pripomienka: „Navrhujeme tabuľku č. 2 preštrukturovať podľa úloh, nie rezortov. Teda rovnako, ako v uznesení - pri každej úlohe by bol uvedený zodpovedný/gestor   a spolugestori. Požiadavku navrhujeme preklopiť do uznesenia. Takto by bolo jasnejšie rozdelenie úloh.“ - MŽP SR požiadavku akceptovalo, tabuľka č. 2 bola preštruktúrovaná, pripomienky k novej tabuľke č. 2 MŽP SR akceptovalo po dohode s MF SR čiastočne.

MK SR

Všeobecne k vlastnému materiálu 
1. V celom materiáli sa nejednotne používajú skratky, a to aj bez ich zavedenia. Odporúčame prekladateľom v texte zjednotiť používanie spojení, a to napríklad: 
- „Slovenská republika“ a „SR“ 
- „Komisia“- „Komisia pre KEB“- „Komisia pre klimaticko-energetický balíček“ 
- „schválené UV“ – „na základe uznesenia“ – „schválené uznesením vlády SR“- „schválené uznesením“- „schválené uznesením vlády“- „schválený na rokovaní vlády SR“ (napr. na str. 9 a 10 je v každom zo 6 riadkov použitá iná formulácia) 
- „Kjótsky protokol“ a „KP“ 
- Ministerstvo zahraničných vecí SR- MZV SR- Ministerstvo zahraničných vecí; a pod. 
2. Na str. 15 vetu pod tabuľkou „Zoznam nie je vyčerpávajúci, skôr ilustratívny...“ odporúčame formulačne upraviť, a to tak, že slovo „vyčerpávajúci“ sa nahradí iným vhodným pojmom napr. kompletný, taxatívny alebo iným vhodným pojmom a slovo „ilustratívny“ sa nahradí napríklad slovom demonštratívny. Formulačná úprava textu.

O

A

Materiál bol upravený v zmysle vznesenej pripomienky.

MK SR

K prílohe č. 1 Návrh štatútu Komisie pre koordináciu politiky zmeny klímy 
- V článku 9 zasadnutie komisie bode 5 odporúčame bližšie špecifikovať tzv. užšie zasadnutie komisie. Z navrhovaného znenia nie je zrejmé, kto sa bude tohto užšieho zasadnutia zúčastňovať. 
- odporúčame prehodnotiť postavenie komisie. Podľa navrhovaného znenia by mala mať postavenie poradného orgánu vlády pod gesciou MŽP SR. V prípade, ak by malo ísť o poradný orgán vlády, je nezvyčajné, aby štatút takejto komisie schvaľoval minister. Ak má ísť o poradný orgán vlády, odporúčame v čl. 10 v bode 1 nahradiť slovo „ministrom“ slovami „vládou SR“ a v bode 2 nahradiť slovo „ministra“ slovami „vlády SR“ a vypustiť podpis ministra životného prostredia SR. 
- čl. 5 odporúčame prepracovať s ohľadom na skutočnosť, že členstvo v komisii sa viaže na výkon funkcie štátneho tajomníka príslušného rezortu, prípadne funkcie predsedu Úradu pre reguláciu sieťových odvetví. Je preto neopodstatnené, aby minister menoval predsedu a ďalších členov komisie. Menovanie do funkcie preto odporúčame upraviť len vo vzťahu k zástupcom predsedu a zástupcom ostatných členov komisie.

O

A

Materiál bol upravený v zmysle vznesenej pripomienky.

MDVaRR SR

Pripomienky k vlastnému materiálu: 
1) bod 1.3, v časti Ministerstvo dopravy, výstavby a regionálneho rozvoja SR (strana 12) žiadame vypustiť poslednú vetu a nahradiť ju nasledovne: „Ďalšou oblasťou v kompetencii MDVRR SR je oblasť budov, v ktorej dosahovanie cieľov klimaticko-energetického balíčka sa realizuje zlepšovaním energetickej hospodárnosti budov cez znižovanie spotreby energie v budovách.“

O

A

Materiál bol upravený v zmysle vznesenej pripomienky.

MDVaRR SR

Pripomienky k vlastnému materiálu: 
2) tabuľke č. 1 (strana 13) odporúčame vypustiť položku „VÚPS Nova – Výskumný ústav pozemných stavieb“. 
Zdôvodnenie: VVÚPS – NOVA, výskumno-vývojový ústav pozemných stavieb spol. s r.o. od roku 2009 neexistuje ako samostatný podnikateľský subjekt.

O

A

Materiál bol upravený v zmysle vznesenej pripomienky.

MDVaRR SR

Pripomienky k vlastnému materiálu: 
3) tabuľka č. 2 (strana 20) v úlohe pre MDVRR SR odporúčame preformulovať znenie úlohy nasledovne „Návrh a realizácia opatrení na zvyšovanie energetickej hospodárnosti budov“.

O

A

Materiál bol upravený v zmysle vznesenej pripomienky.

MZV SR

K čl. 8 Štatútu Komisie pre koordináciu politiky zmeny klímy 
Článok 8 Štatútu Komisie pre koordináciu politiky zmeny klímy (ďalej len „Komisia“) MZV SR navrhuje kompletne prepracovať, pretože článok 8 nezodpovedá úrovni štátnych tajomníkov. Podľa nášho názoru, keďže Komisia je tvorená zo štátnych tajomníkov, malo by ísť skôr o také rozhodnutia Komisie ako je napr. rámcové smerovanie politiky zmeny klímy na Slovensku, vytýčenie, resp. prijatie spoločnej zásadnej línie pre nasledujúce obdobia, akým smerom by sa mala, resp sa chce Slovensko uberať v environmentálnej politike. Zároveň odporúčame činnosť Komisie zacieliť aj do polohy určitej medzirezortnej koordinácie ohľadom jednotlivých krokov v oblasti politiky zmeny klímy. 
(Úlohy uvedené v tomto článku, ako sú napr. návrhy inštrukcií a jednotlivých pozícií na vyjednávania v rámci Rady, vnímame skôr ako úlohy pre úroveň expertných pracovných skupín).

O

A

Materiál bol upravený v zmysle vznesenej pripomienky.

MZV SR

tabuľka č. 2 
V tabuľke č. 2 žiadame zrušiť gestorstvo Ministerstva zahraničných vecí SR vo vzťahu k úlohe „Fast start mechanizmus financovania zmeny klímy a adaptácie“ ako aj k „Návrhu a implementácii systému MRV pre financovanie zmeny klímy v rozvojových krajinách“. Navrhujeme ich presunúť na tie rezorty štátnej správy, ktorých zástupcovia sa zúčastňujú pravidelne predmetných rokovaní pracovných skupín Rady. Máme za to, že politika zmeny klímy patrí do kompetencie Ministerstva životného prostredia SR, a preto by tento rezort mal byť gestorom predmetnej témy v celej jej komplexnosti. MZV SR je pripravené úzko spolupracovať aj v tejto oblasti s MŽP SR.

O

N

Pripomienka nebola akceptovaná. 

Zdôvodnenie: 
MF SR, MZV SR a SAMRS už spolupracujú pri vytváraní MIS (Manažérskeho informačného systému) na efektívnejšie štatistické vykazovanie ODA, prostredníctvom ktorého má SR začať používať reportovací systém OECD Creditor Reporting System (CRS) a Rio Markery ako nástroj na klasifikáciu tokov financií v oblasti politiky zmeny klímy. Vzhľadom na pripravovaný dlhodobý finančný mechanizmus bude potrebné tento systém upraviť pre potreby sledovania finančných tokov z verejných a súkromných zdrojov na projekty zmeny klímy a adaptácie, spoluprácu uvádzaných subjektov v tejto oblasti považujeme s ohľadom na ich odborné zameranie za nevyhnutnú. 

Poznámka: MZV SR vznieslo pripomienku aj k tabuľke č. 2 materiálu, ktorá vzišla z rozporového konania MŽP SR a MF SR. Vzhľadom na to, že dôvody sú už uvedené v zdôvodnení neakceptovania pripomienky, len na doplnenie uvádzame: MZV SR má celkovú zodpovednosť za kompilovanie a reportovanie rozvojových dát vrátane tokov financií v oblasti politiky zmeny klímy v rámci ODA.

MŠVVaŠ SR

Príloha č.1 
V čl. 9 Zasadnutia komisie chýba definícia uznášaniaschopnosti komisie

O

N

Pripomienka nebola akceptovaná. 

Zdôvodnenie: 

Uznášaniaschopnosť nie je potrebné definovať, keďže sa od medzirezortnej spolupráce očakáva korektné jednanie a schvaľovanie analýz, dokumentov, správ a pod. formou konsenzu (rovnako ako počas fungovania Komisie pre KEB).

MŠVVaŠ SR

Strana 12, Ministerstvo školstva, vedy, výskumu a športu SR 
V texte nahradiť slová „vedeckých a výskumných programov“ slovami „projektov výskumu a vývoja“. Poslednú vetu ukončiť bodkou za slovami „za rok 2005“, zvyšok vety vypustiť.

Z

A

Materiál bol upravený v zmysle vznesenej pripomienky.

MŠVVaŠ SR

Strana 21 
Nesprávne je uvedená skratka Ministerstva školstva, vedy, výskumu a športu SR, správne má byť MŠVVaŠ SR

O

A

Materiál bol upravený v zmysle vznesenej pripomienky.

ÚV SR

K Návrhu štatútu Komisie pre koordináciu politiku zmeny klímy (k prílohe č. 1): 
Príloha č. 1 predloženého materiálu obsahuje „Návrh štatútu Komisie pre koordináciu politiku zmeny klímy“ (ďalej len „návrh štatútu“). V čl. 2 prvom bode návrhu štatútu sa táto komisia definuje ako „koordinačný, poradný a odborný orgán vlády Slovenskej republiky“. Žiadame komisiu nevymedzovať ako poradný orgán vlády Slovenskej republiky z týchto dôvodov: 
1. ide o komisiu zriadenú pod gesciou Ministerstva životného prostredia Slovenskej republiky (čl. 1 návrhu štatútu), čomu zodpovedá aj skutočnosť, že štatút má nadobudnúť platnosť a účinnosť dňom jeho schválenia a podpísania ministrom životného prostredia SR a minister životného prostredia SR má právomoc rozhodnúť aj o zrušení komisie (čl. 10 návrhu štatútu), 
2. podľa § 2 ods. 7 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov „úlohy, zloženie poradných orgánov vlády a zásady rokovania určujú štatúty, ktoré schvaľuje vláda“. 

Z vyššie uvedených dôvodov je potrebné návrh štatútu upraviť takto: 
- v čl. 2 prvom bode vypustiť slová „vlády Slovenskej republiky (ďalej len „vláda SR“)“ a legislatívnu skratku „vláda SR“ umiestniť na ďalšie vhodné miesto, 
- v čl. 2 prvom bode vypustiť poslednú vetu.

O

A

Materiál bol upravený v zmysle vznesenej pripomienky.

Greenpeace

Príloha č.1 - Návrh štatútu Komisie pre koordináciu politiku zmeny klímy, Článok 4, Zloženie komisie, 3. Ostatní členovia komisie 
Organizácia Greenpeace Slovensko víta prípravu materiálu „Návrh na inštitucionálne zabezpečenie plnenia cieľov klimaticko-energetického balíčka v podmienkach Slovenskej republiky, so zreteľom na systémové zmeny vyplývajúce zo zákona č. 37/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov“ rovnako aj „Návrh štatútu Komisie pre koordináciu politiku zmeny klímy“. Považujeme za dôležité, aby bola politika v oblasti klímy lepšie a operatívnejšie koordinovaná so všetkými príslušnými štátnymi orgánmi, ale aj nezávislými odbornými inštitúciami a mimovládnymi organizáciami. Súčasnú politiku v oblasti ochrany klímy dobre vystihuje konštatovanie z bodu „1.5. Hodnotenie súčasného inštitucionálneho rámca pre realizáciu politiky zmeny klímy“ (str. 15) 
„Za hlavné nedostatky súčasného riešenia politiky zmeny klímy možno považovať: 
- chýbajúcu výraznú politickú podporu pre túto tému na úrovni vlády; 
- nedostatočné odborné kapacity na úrovni zainteresovaných rezortov, ktoré by sa z hľadiska svojich kompetencií zaoberali témou aktívne a konzistentne; 
- absencia kapacít na prípravu odborných analýz a podkladov pre rozhodovací proces, vrátane makroekonomických analýz možných dôsledkov vybraných technických a regulačných opatrení a návrhu vhodných ekonomických nástrojov na plnenie prijatých cieľov v oblasti politiky zmeny klímy, energetickej efektívnosti a OZE; 
- nedostatočné fungovanie medzirezortného koordinačného mechanizmu.“ 

Aj z tohto dôvodu vítame „Návrh štatútu Komisie pre koordináciu politiku zmeny klímy“ (Príloha č.1, str.24), ku ktorému však máme ZÁSADNÚ PRIPOMIENKU: 
Str.25, 
„Článok 4, 
Zloženie komisie, 
3. Ostatní členovia komisie sú:“ 
Žiadame doplniť o: 
- zástupca environmentálnych mimovládnych organizácií, ktorého navrhne sieť environmentálnych mimovládnych organizácií Ekofórum, 
- zástupca Oddelenia meteorológie a klimatológie (Katedra astronómie, fyziky Zeme a meteorológie (KAFZM), Fakulta matematiky, fyziky a informatiky Univerzity Komenského)“. 

NOVÉ ZNENIE: 
„Článok 4 
Zloženie komisie 
3. Ostatní členovia komisie sú: 
štátny tajomník Ministerstva hospodárstva SR, 
štátny tajomník Ministerstva pôdohospodárstva a rozvoja vidieka SR, 
štátny tajomník Ministerstva dopravy, výstavby a regionálneho rozvoja SR, 
štátny tajomník Ministerstva školstva, vedy, výskumu a športu SR, 
štátny tajomník Ministerstva zdravotníctva SR, 
štátny tajomník Ministerstva financií SR, 
štátny tajomník Ministerstva zahraničných vecí SR, 
predseda Úradu pre reguláciu sieťových odvetví, 
zástupca environmentálnych mimovládnych organizácií, ktorého navrhne sieť environmentálnych mimovládnych organizácií Ekofórum, 
zástupca Oddelenia meteorológie a klimatológie (Katedra astronómie, fyziky Zeme a meteorológie (KAFZM), Fakulta matematiky, fyziky a informatiky Univerzity Komenského)“ 

ZDÔVODNENIE: Komisia, ktorá má koordinovať pre celú spoločnosť nesmierne dôležité otázky klimatickej zmeny, je v pôvodnom návrhu zložená iba zo zástupcov štátnych orgánov a absentuje tu účasť, spolupráca a kontrola zo strany vedeckej obce a mimovládnych organizácií (verejnosti). Účasť zástupcu akademickej obce a mimovládnych organizácií, ktoré sa venujú otázkam klimatických zmien, vnesie do komisie vstupy z akademickej obce, verejnú participáciu a kontrolu, ktorá zvýši kvalitu výstupov a zaistí vyššiu transparentnosť komisie a verejnú kontrolu politických rozhodnutí. 
Účasť zástupcu mimovládnych organizácií v Komisii bude zároveň v súlade s Programovým vyhlásením Vlády SR: „Vláda SR zmení slovenskú legislatívu tak, aby bola zabezpečená účast verejnosti na rozhodovacom procese v záležitostiach životného prostredia v duchu Aarhuského dohovoru o prístupe k informáciám.“

Z

ČA

1/ Návrh na to, aby bol zástupca MVO členom Komisie pre koordináciu politiky zmeny klímy bol akceptovaný a materiál bol v tomto zmysle upravený; 

2/ Návrh na to, aby bol členom Komisie pre koordináciu politiky zmeny klímy zástupca Oddelenia meteorológie a klimatológie nebol akceptovaný. 

Zdôvodnenie: 

V čl. 5 Návrhu štatútu Komisie sa hovorí o možnosti prizývať na jej rokovania odborníkov podľa potreby. Toto znenie je dostatočne flexibilné na to, aby sa na rokovaniach - s ohľadom na prerokúvané témy - mohol zúčastňovať aj zástupca Oddelenia meteorológie a klimatológie. 

Informácia:

Na základe rozporového konania medzi Greenpeace Slovensko a MŽP SR bola uvedená pripomienka čiastočne akceptovaná a obidve strany s tým vyjadrili súhlas.